แอนตี-ฮีโร (เพลง)

"แอนตี-ฮีโร"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ และเป็นซิงเกิลนำจากสตูดิโออัลบั้มชุดที่สิบ "มิดไนส์" (2022) ประพันธ์และผลิตโดยสวิฟต์และแจ็ก แอนโตนอฟฟ์ เป็นแนวเพลงป็อปร็อกและซินท์ป็อปที่ขับเคลื่อนด้วยกลองแบบวนซ้ำและซินธิไซเซอร์ย้อนยุค บทประพันธ์เพลงกล่าวถึงความเกลียดชังตนเอง ความหดหู่ใจ และความวิตกกังวล โดยเปิดให้ดาวน์โหลดแบบดิจิทัลในวันที่ 21 ตุลาคม ค.ศ. 2022 รีพับลิกเรเคิดส์ให้บริการบนวิทยุดนตรีร่วมสมัยสำหรับผู้ใหญ่ในสหรัฐ เมื่อวันที่ 24 ตุลาคม ตามด้วยวิทยุฮิตร่วมสมัยในวันที่ 25 ตุลาคม
เพลงนี้ได้รับแรงบันดาลใจจากฝันร้ายของสวิฟต์ และปัญหาของเธอเกี่ยวกับการไม่ยอมรับตัวตนและความเกลียดชังตัวเอง คำพูดวิจารณ์ถึงข้อบกพร่องของเธอ และแรงกดดันทางสังคม นักวิจารณ์ดนตรีต่างยกย่องเพลงนี้จากบทประพันธ์เพลง จังหวะที่ติดหู การบรรเลงเสียงประสาน และเสียงขับร้อง โดย"บิลบอร์ด"จัดอันดับให้เป็นเพลงที่ดีที่สุดในอัลบั้ม"มิดไนส์" มิวสิกวิดีโอประกอบเพลงที่ประพันธ์และกำกับโดยสวิฟต์เอง เผยแพร่ในวันที่ 21 ตุลาคมเช่นกัน โดยแสดงให้เห็นถึงความกลัว ความไม่มั่นคง และความผิดปกติของการรับประทานของสวิฟต์ โดยใช้ร่างที่แตกต่างกันในสามร่าง วิดีโอดังกล่าวยังตอกย้ำถึงฝันร้ายของเธอเกี่ยวกับมรดกและเจตจำนงสุดท้ายของเธอ นำแสดงโดยไมก์ เบอร์บิกเลีย, จอห์น เออร์ลี และแมรี เอลิซาเบธ เอลลิส ซึ่งรับบทเป็นครอบครัวในอนาคตของสวิฟต์
ซิงเกิลนี้ประสบความสำเร็จในด้านเชิงพาณิชย์ โดยทำลายสถิติโลกและในสหรัฐสำหรับการสตรีมบนสปอติฟายในวันเปิดตัวมากที่สุด ขึ้นสูงสุดบนชาร์ต"บิลบอร์ด"โกลบอล 200 และติด 10 อันดับสูงสุดบนชาร์ตในประเทศต่าง ๆ ทั่วยุโรป อเมริกาเหนือ และเอเชียแปซิฟิก "แอนตี-ฮีโร" เป็นเพลงอันดับหนึ่งของสวิฟต์ที่มียอดจำหน่ายยาวนานที่สุดในสหราชอาณาจักรและสหรัฐ ในช่วงหลัง ถือเป็นท็อปเปอร์อันดับที่ 9 ของชาร์ตเพลงของสวิฟต์ใน"บิลบอร์ด"ฮอต 100 ทำให้เธอกลายเป็นศิลปินเดี่ยวคนแรกในประวัติศาสตร์ที่เปิดตัว 5 เพลงบนชาร์ต และเป็นเพลงที่จำหน่ายดีที่สุดในปี 2022 นอกจากนี้ยังทำให้สวิฟต์เป็นศิลปินคนแรกที่ขึ้นอันดับหนึ่งบนชาร์ต"บิลบอร์ด"เรดิโอซองส์ ในคริสต์ทศวรรษ 2000, 2010 และ 2020
นักวิจารณ์เพลงยกย่องเพลง "แอนตี-ฮีโร" ในเรื่องการประพันธ์บทเพลง จังหวะที่ติดหู การใช้เครื่องดนตรีแบบสังเคราะห์ และน้ำเสียงขับร้อง สื่อสิ่งพิมพ์บางฉบับยังขนานนามเพลงนี้ว่าเป็นซิงเกิลนำที่ดีที่สุดในอาชีพของสวิฟต์ ในขณะที่การจัดอันดับสิ้นปีได้ยกย่องให้เพลงนี้เป็นหนึ่งในเพลงที่ดีที่สุดประจำปี 2022 เพลงนี้ได้รับรางวัลมากมาย รวมถึงรางวัลพีเพิลส์ชอยซ์อะวอดส์, ไอฮาร์ตเรดิโอมิวสิกอะวอดส์ จำนวนสองรางวัล และเอ็มทีวีวิดีโอมิวสิกอะวอดส์ จำนวนหกรางวัล รวมถึงรางวัลวิดีโอแห่งปี ทำให้สวิฟต์เป็นศิลปินคนแรกที่ได้รับรางวัลนี้สองปีติดต่อกัน
บทประพันธ์เพลงและเรียบเรียง.
<templatestyles src="Template:Blockquote/styles.css" />ฉันไม่คิดว่าตัวเองจะได้เจาะลึกถึงรายละเอียดความไม่มั่นคงของตัวเองไปไกลขนาดนี้มาก่อน ฉันดิ้นรนมากกับความคิดที่ว่าชีวิตของฉันกลายเป็นเรื่องที่ไม่สามารถจัดการได้ และไม่ทำให้ฟังดูมืดมนจนเกินไป ฉันต่อสู้กับความคิดที่จะไม่รู้สึกเหมือนกับคน [...] เพลงนี้เป็นเหมือนไกด์นำเที่ยวจริง ในทุกสิ่งที่ฉันมักจะเกลียดเกี่ยวกับตัวเอง เราทุกคนเกลียดสิ่งที่เกี่ยวกับตัวเอง ทุกแง่มุมของสิ่งที่เราไม่ชอบและทุกอย่างของตัวเราที่เราต้องทำใจหากเราจะเป็นคน ๆ นี้ ใช่แล้ว ฉันชอบเพลง "แอนตี-ฮีโร" มากเพราะฉันคิดว่ามันตรงไปตรงมาจริง ๆ
ในเพลง "แอนตี-ฮีโร" แอนโตนอฟฟ์สร้างผลงานจากซิงเกิล "เอาต์ออฟเดอะวุดส์" ของสวิฟต์ในปี 2016 เขาผลิตเพลงส่วนใหญ่ด้วยเครื่องสังเคราะห์เสียง OB-8 ซึ่งทำให้เกิดเสียงที่เทียบเคียง "ออร์แกนเก่าในสนามเบสบอล" เขาสร้างเสียงกลองประยุกต์กับ"ทรัมมาโล"กับจังหวะลินน์ดรัม สุดท้ายผลงานออกมาเป็นแนวป็อปร็อก และเพลงซินท์ป็อป ที่มีอิทธิพลจากเพลงร็อกในทศวรรษ 1980 ที่ขับเคลื่อนด้วยกลองลูปที่มีระเบียบแบบแผนและซินท์ที่ "เดือด" บทประพันธ์เพลงกล่าวถึงสวิฟต์ที่วิจารณ์ตัวเอง เรียกตัวเองว่า "ตัวปัญหา" (the problem) และแสดงออกถึงความไม่มั่นคง ความวิตกกังวล และความซึมเศร้า
รางวัล.
ซิงเกิลชนะและได้รับการเสนอชื่อเข้าชิงรางวัลต่าง ๆ ในงานเอ็มทีวีวิดีโอมิวสิกอะวอดส์ 2023 สวิฟต์ได้รับการเสนอชื่อเข้าชิง 11 ครั้ง กลายเป็นศิลปินที่ได้รับการเสนอชื่อเข้าชิงมากที่สุดในงานนี้ โดยเพลง "แอนตี-ฮีโร" ชนะหกในเจ็ดหมวดหมู่ที่ได้รับการเสนอชื่อเข้าชิง
รายการเพลง.
<templatestyles src="Col-begin/styles.css"/>
บุคลากร.
เครดิตดัดแปลงจาก "พิตช์ฟอร์ก".
ชาร์ต.
<templatestyles src="Col-begin/styles.css"/>